**Adatvédelmi irányelvek**

**CONTINENTAL RAILWAY SOLUTION Korlátolt Felelősségű Társaság**

**​**

megbízója részére végzett utazásszervező tevékenységével összefüggésben

A Continental Railway Solution Korlátolt Felelősségű Társaság (CRS Kft) (cégjegyzékszám: 01-09-185603, székhely: 1143 Budapest, Hungária Krt. 80/A II. em. 3., telefonszám: (1) 792 3021, e-mail: **office@continentaltrain.com**) mint adatkezelő megbízója részére nyújtandó utazásszervező tevékenysége keretében a megbízó, mint utas részére utazásokat szervez a megbízó igényei szerint. A Társaság hivatkozott szolgáltatásával összefüggésben a GDPR 2. szakasz 13. cikkében foglalt tájékoztatási kötelezettségének az alábbiak szerint tesz eleget.

​

**TÁJÉKOZTATÁS AZ ÉRINTETTI JOGOKRÓL**

Önnek, mint a Társaságunknál személyes adatok kezelésében érintett személynek joga van

•             kérelmezni Társaságunktól az Önre vonatkozó személyes adatokhoz való hozzáférést,

•             az Ön személyes adatainak kiegészítését, helyesbítését, törlését vagy zárolását,

•             jogszabályban meghatározott feltételek fennállása esetén Önnek joga van az adathordozhatósághoz,

•             tiltakozhat az Ön személyes adatainak kezelése ellen, illetve

•             Önnek joga van az adatkezelési hozzájárulását bármely időpontban ingyenesen visszavonni. A visszavonás nem érinti – a hozzájárulás visszavonása előtt – végrehajtott adatkezelés jogszerűségét. A visszavonást Ön postai vagy elektronikus úton is kezdeményezheti a **morea@morea.hu** e-mail címen.

•             Önnek joga van a felügyeleti hatósághoz panaszt benyújtani (Nemzeti Adatvédelmi és Információszabadság Hatóság, http://naih.hu, telefonszám: +36 (1) 391-1400, postacím: 1530 Budapest, Pf.: 5., e-mail: ugyfelszolgalat@naih.hu). Amennyiben Ön külföldi állampolgár, úgy a lakhelye szerinti felügyeleti hatóságnál is panaszt tehet.

Ön a személyes adatok megadására nem köteles azonban, az adatszolgáltatás előfeltétele az utazási, turisztikai és egyéb szolgáltatások teljesítésének. Az adatszolgáltatás elmaradásának következménye, hogy Ön nem tud részt venni a Társaság által vagy közreműködésével szervezett utazáson és / vagy turisztikai és egyéb programokon.

​

**ADATTOVÁBBÍTÁS HARMADIK ORSZÁGOKBA**

**​**

A utazási szolgáltatásai teljesítése során sor kerülhet az ügyfelei adatainak úgynevezett harmadik országokba történő továbbítására. Amennyiben a szolgáltatás teljesítésével összefüggésben az ügyféladatok harmadik országba kerülnek továbbításra, úgy ezen körülményről a CRS Kft az adattovábbítást megelőzően tájékoztatja az érintett ügyfeleit.

​

**ADATTOVÁBBÍTÁS - A SZEMÉLYES ADATOK CÍMZETTJEI**

**​**

Az adattovábbítás elengedhetetlen a szerződés teljesítéséhez.

Tájékoztatjuk, a szolgáltatások teljesítésében résztvevő partnereink önálló adatkezelőnek minősülnek, ezért az általuk végzett adatkezelési műveletekért önállóan tartoznak felelősséggel.

​

* a CRS Kft. munkavállalói;
* légitársaságok – kérésre a CRS Kft részletes tájékoztatást nyújt;
* egyéb utazási szolgáltatók – kérésre a CRS Kft részletes tájékoztatást nyújt;
* szállás nyújtók – kérésre a CRS Kft részletes tájékoztatást nyújt;
* biztosító társaságok – kérésre a CRS Kft részletes tájékoztatást nyújt;
* autóbérlés szolgáltatást nyújtók – kérésre a CRS Kft részletesebb tájékoztatást nyújt;
* beutazási engedélyt, vízumot kibocsátó állam(ok) – kérésre a CRS Kft részletes tájékoztatást nyújt;

kivételes esetben hatóságok, nyomozóhatóságok, felügyeleti szervek, bíróságok;

**​**

**UTAZÁSHOZ KAPCSOLÓDÓ SZOLGÁLTATÁSOK**

**​**

**Étkezési és / vagy utazási preferenciák és egyéb szolgáltatásokkal összefüggő igények teljesítése.**

​

Rögzítésre kerülhetnek az Ön egészségi állapotára utaló, a szerződés teljesítésével nem feltétlenül összefüggő adatok (szenzitív adatok) is, amely kizárólag az Ön hozzájárulásával kezelhetőek és továbbíthatóak. Ez esetben az adatkezelés hozzájáruláson alapul.

(GDPR 6. cikk (1) bekezdés a) pont szerinti adatkezelés).

A Társaság az Ön adatkérő lapon megadott adatait a hozzájárulásának visszavonáságig, de legkésőbb a munkaviszonya megszűnéséig kezeli.

**​**

**Beutazási engedély, vízum-ügyintézésben való közreműködés.**

​

Kezelésre kerülhetnek kötelezően megadandó olyan személyes adatok (ide értve egészségügyi állapottal összefüggő adatokat is), amelyek felvételét és továbbítását adott állam joga írja elő beutazási engedélyek és vízumok megadásával kapcsolatban.

(GDPR 6. cikk (1) bekezdés c) pont szerinti adatkezelés).

​

**Időtartam:** A Társaság az Ön adatkérő lapon megadott adatait a hozzájárulásának visszavonáságig, de legkésőbb a munkaviszonya megszűnéséig kezeli.

​

**Az Ügyfél részére nyújtott utazási és/vagy turisztikai és egyéb szolgáltatások nyújtása,** az utazási és egyéb szolgáltatások nyújtásához kapcsolódó szerződések megkötésének előkészítése, szerződéskötésben (pl utazási szerződés) történő közreműködés, utazási szerződés megkötése.

​

A szerződés megkötését – amelyben Ön az egyik fél - megelőző lépések megtétele, továbbá a szerződés teljesítése.

(GDPR 6. cikk (1) bekezdés b) pont szerinti adatkezelés).

Az utazási szerződésben rögzített adatok szerződés teljesítését követő öt éves időtartamú tárolását a Társaság jogos érdeke indokolja (pl. egy esetleges igényérvényesítés során történő bizonyítás) A Társaság a jogos érdeke alátámasztására az érdekmérlegelési tesztet elvégezte.

(GDPR 6. cikk (1) bekezdés f) pont szerinti adatkezelés)

​

**Időtartam**: Az utazási szolgáltatás teljesítésével az adatkezelési cél megszűnik, azonban az Ön szerződéses jogviszonyával kapcsolatos adatait az igényén-érvényesítési határidő megnyíltától számított 5 (öt) évig tároljuk. (Ptk, 6:22. §)

​

ÖNÁLLÓ ÜGYÉL FIÓK LÉTREHOZÁSA

​

Önálló fiók (profil) létrehozása a Társaság által használt foglalási rendszerekben a jelen adatbekérőn feltüntetett adatainak tárolására, az egyes foglalások gyorsabb és egyszerűbb teljesítése érdekében.

​

Az Ön hozzájárulása, amelyet jelen adatbekérő lap záradékának aláírásával ad meg a Társaság részére.

(GDPR 6. cikk (1) bekezdés a) pont szerinti adatkezelés)

​

**Időtartam:** A Társaság az Ön adatkérő lapon megadott adatait a hozzájárulásának visszavonáságig, de legkésőbb a munkaviszonya megszűnéséig kezeli.

​

ADATOK HOZZÁFÉRÉSENEK KÖRE

​

A személyes adatokhoz kizárólag a Társaság feljogosított munkavállalói – utazásszervezői és utazási tanácsadói – férnek hozzá. A megadott személyes adatokhoz hozzá fér a Társaság ügyvezetője és egyben a munkáltatói jogok gyakorlója és tulajdonosa is.

​

ADATTÁROLÁS HELYE ÉS MÓDJA

​

Megadott adatok a papír alapon az adott megbízási jogviszony mellékleteként a Társaság zárható iratszekrényében, és a Társaság szerverén jelszóval védett almappáiban elektronikus formában kerül tárolásra. A megadott személyes adatok a foglalási rendszerek, platformok szerverein is tárolásra kerülnek külön profilokban, amelyekhez a Társaság (feljogosított munkavállalója) kizárólagos hozzáféréssel rendelkezik. A megadott adatok azok továbbítását követően az adott szolgáltatást közvetlenül nyújtó önálló és saját felelősségi körében a saját szerverén is tárolásra kerülnek.

​

​

​

​